CSERELAP

a 2021. augusztus 31-i rendkívüli ülés

11. számú napirendi pont 2. oldalához

**Tisztelt Képviselő-testület!**

Budapest Főváros II. Kerületi Önkormányzatának képviselő-testülete 2020. október 29-i ülésén a 318/2020.(X.29) határozatával döntött a „Margit-negyed Döntés előkészítő és Tanácsadó Testület” (továbbiakban: MNDTT) létrehozásáról.

Az MNDTT a Margit-negyed kiemelt prioritásai alapján fogalmaz meg szakmai javaslatot a Gazdasági és Tulajdonosi Bizottság részére, az átmeneti vagy hosszú távú ingatlanhasznosítás tekintetében.

A veszélyhelyzeti intézkedések, korlátozások akadályozták a program személyes megjelenést igénylő folyamatait. A nehezített körülmények ellenére, a Margit-negyed területén fekvő üres önkormányzati ingatlanok közül 28 ingatlanra 174 pályázat érkezett.

A Margit-negyed Döntés-előkészítő és Tanácsadó Testület javaslattétele, valamint a Gazdasági- és Tulajdonosi Bizottság döntéshozatala alapján az ingatlanok hasznosítására vonatkozó szerződéskötési folyamat elindult és több esetben már le is zárult. A Margit-negyed operatív lebonyolítását végző munkatársakhoz folyamatosan érkeznek a megkeresések a veszélyhelyzet megszűnése óta. Júniusi hónap óta további hat helyiségre nyolc pályázat érkezett. Több esetben az érdeklődés olyan ingatlanokra irányult, ami több év óta üresen állnak.

A program kulturális elemeként az üres, pályázható ingatlanokban, a Jurányi Inkubációs Ház szakmai közreműködésével, június 4-e és 6-a között lebonyolításra került a KirakArt kulturális fesztivál, mely hozzájárult a városrész revitalizációs program céljainak népszerűsítéséhez.

Jelenleg a II. Kerületi Kulturális Közhasznú Nonprofit Kft. közreműködésével a projekt, a Budapesti Őszi Fesztivál egyik fő partnere és helyszíne. A program után olyan potenciális partnerek érdeklődnek, mint a Magyar Képzőművészeti Egyetem, a Budapesti Gazdasági Egyetem, a Szépművészeti Múzeum Közép-európai Művészettörténeti Kutatóintézet.

Az üres ingatlanok iránti érdeklődésre, valamint a program által érintett terület vonatkozásában kitűzött kulturális célok megvalósulása érdekében javasoljuk a Margit-negyed Döntés előkészítő és Tanácsadó Testület mandátumát határozatlan időre, legfeljebb a Margit-negyed projekt fennállásáig meghosszabbítani.

Kérem a T. Képviselő-testületet az előterjesztés megvitatására és a határozati javaslat elfogadására.

**Határozati javaslat:**

A Képviselő-testület úgy dönt, hogy a Margit-negyed Döntés-előkészítő és Tanácsadó Testület mandátumát határozatlan időre, legfeljebb a Margit-negyed projekt fennállásáig meghosszabbítja azzal, hogy a Képviselő-testület 318/2020.(X.29) határozata szerint a Testület hatáskörét hatályában fenntartja, ezzel egyidejűleg felkéri a Polgármestert, hogy a Testület tagjait ismét felkérje a Testületi munkában való díjazás nélküli részvételre.

**Felelős:** Polgármester

**Határidő:** 2021. szeptember 15.

*A határozati javaslat elfogadásához minősített többségű szavazati arány szükséges.*

**Budapest, 2021. augusztus 30.**

**Berg Dániel**

alpolgármester s.k.